section_heading: Tottenham Hotspur
paragraph_text: Pri potpisivanju ugovora menadžer Tottenhama Glenn Hoddle rekao je da je Keane idealan za White Hart Lane i da planira zadržati Keanea duže vrijeme. Za Keana prvi nastup bio je i više nego dobar. Izborio je penal za pobjedu Tottenhama nad West Hamom 3:2. Keane je svoj prvi gol u dresu Tottenhama zabio Blackburn Roversima na Ewood Parku za pobjedu 2:1. Iako su Spursi završili na razočaravajućem desetom mjestu on je bio ugodno iznenađenje te je završio sezonu kao najbolji strijelac Tottenhama s 13 golova uključujući hat-trick protiv Evertona na White Hart Laneu.